„თეთრი წამება“ თურქეთში
ნედიმ სენერი : „მე შემიძლია ეს ადგილი შევადარო ცემენტის საფლავს. ადგილი სადაც ადამიანები ცოცხლად იხრწნებიან."
ფილმი „F-ტიპი“ თურქეთის დახურულ ციხეებში არსებულ ვითარებას ასახავს ფილმის სახელწოდებაა „F-ტიპი“. ის ათი მოკლე ფილმისგან შედგება. მკაცრი რეჟიმის საპატიმროებს თურქეთში „F-ტიპის“ დაწესებულებებად მოიხსენიებენ. ფილმში ასახულია პატიმრების ყოფნა ხანგრძლივ მარტოობაში, დამოკიდებულებები მათ მიმართ, ამბობს ფილმის რეჟისორი ჰუსეინ ქარაბეი. ამბობს ქარაბეი. თურქეთის „F-ტიპის“ ციხეებში ძირითადად ტერორიზმით და პოლიტიკური ნიშნით გასამართლებულები იხდიან სასჯელს. მათ შორის არიან ის ადამიანები, ვისაც ხელისუფლების წინააღმდეგ შეთქმულების დაგეგმვაში ედებათ ბრალი. აქ მყოფ პატიმრებს ათობით წელი აქვთ მისჯილი, რომელიც სიმარტოვეში უნდა გაატარონ. ჟურნალისტი გამომძიებელი ნედიმ სენერი შეთქმულებაში მონაწილეობის ბრალდებით გაასამართლეს და აღნიშნულ საპატიმროში 13 თვე გაატარა. ამბობს სენერი. „F-ტიპის“ საპატიმროებმა ძველი ყაიდის ციხეები შეცვალა, რომელიც ცნობილი იყო სიბინძურით და პატიმრების გადაჭარბებული რაოდენობით, სადაც დაშინება და მუქარა ჩვეულებრივი მოვლენა იყო. ძველი სტილის ციხეები ევროკავშირის კრიტიკის ობიექტი არაერთხელ გამხდარა. „F-ტიპის“ ციხეებში კი ჰიიენური ნორმები დაცულია, რასაც ევროკავშირი და სხვა საერთაშორისო ორგანიზაციები მიესალმებიან. თუმცა, „ჰუმან რაითს ვოჩის“ თანამშრომელი ემა სინკლერი ამბობს, რომ შეშფოთებას სხვა ფაქტები იწვევს. - ამბობს სინკლერი. ფილმი „F-ტიპი“ სულისშემძვრელ და ემოციურ სცენებზეა აგებული. მისი მიზანი ევროპაში ინფორმაციის გატანაა. თუმცა, რეჟისორი ამბობს, რომ ამის შესახებ თურქეთშიც უნდა გაიგონ. - ამბობს ქარაბეი. ფილმის შემქმნელები იმედოვნებენ, რომ მათი ნამუშევარი თურქეთში უფლებადამცველ ჯგუფებს საქმეს გაუადვილებს. თურქეთის მთავრობა კი აცხადებს, რომ მსგავსი სამარტოვე საკნები ბევრ ქვეყანაში, მათ შორის შეერთებულ შტატებშიც არსებობს. დამკვირვებლები შიშობენ, რომ მცირე საერთაშორისო ზეწოლა საკითხს ვერ მოაგვარებს და სასჯელაღსრულების სისტემის რეფორმაც ვერ განხორციელდება.